равнище на запасите, което е равно на 15 % от годишното производство, или приблизително на двумесечен оборот, е високо за сектор, който работи предимно по поръчка. Равнището на запасите се дължи на разликата във времето между етапа на производството и различните етапи на процеса на продажба, както и на различните модели на търговия. Поради това равнище на запасите, равно на 15 % от производството, не може да се счита за особено високо.
 (108)
 Комисията потвърждава, че запасите не се считат за значим показател за целите на разследването.
 4.4.3.3. Инвестиции
 (109)
 Някои от заинтересованите страни коментираха, че през целия разглеждан период промишлеността на Съюза е правела крупни инвестиции, надхвърлящи един милиард евро на година. По отношение на това твърдение Комисията установи, че равнището на инвестициите, посочено в регламента за временните мерки, е на практика равнището на общата нетна балансова стойност на активите. Действителното равнище на инвестициите е дадено в таблицата по-долу, която замества съответния ред в таблица 14 от регламента за временните мерки:
 Таблица 3
 Инвестиции, всички производители от Съюза (част от показателите за вредата)
 2010 г.
 2011 г.
 2012 г.
 Разследван период
 Инвестиции (в милиони евро)
 37 490 603
 48 191 901
 70 857 777
 53 367 691
 Индекс (2010 г. = 100)
 100
 129
 189
 142
 (110)
 Реалните инвестиции са се увеличили с 89 процентни пункта от 37 млн. евро през 2010 г. на 70 млн. евро през 2012 г., след това са намалели с 47 процентни пункта до 53 млн. евро през разглеждания период. Това номинално увеличение обаче се дължи на много ниското равнище на инвестициите през 2010 г. Равнището на инвестициите е било толкова ниско, че нетната балансова стойност на активите непрестанно е намалявала през разглеждания период, както е показано в таблица 14 от регламента за временните мерки.
 (111)
 Макар този показател за вредата номинално да се е подобрил през разглеждания период, това няма отражение върху общата негативна оценка на вредата, която Комисията направи, тъй като този показател е бил по-слаб от обичайното през целия разглеждан период.
 (112)
 След оповестяването на окончателните констатации една от заинтересованите страни застъпи тезата, че след преразглеждането на инвестициите, аналогично следва да се преразгледа и показателят „възвръщаемост на инвестициите“. Показателят за възвръщаемост на инвестициите обаче е печалбата като процент от нетната балансова стойност на инвестициите, както е посочено в съображение 150 от регламента за временните мерки. Поради това преразглеждането на показателя за инвестициите няма отражение върху възвращаемостта на инвестициите. Следователно възвращаемостта на инвестициите не трябва да се преразглежда, тъй като е правилно посочена в регламента за временните мерки.
 (113)
 След оповестяването на окончателните констатации една от заинтересованите страни застъпи тезата, че инвестициите в общ размер на 209 млн. евро през разглеждания период не съответстват на поведението на дружества, които търпят вреди. Както беше посочено в съображение 110 обаче, равнището на инвестициите е било по-ниско от обичайното през целия разглеждан период. Поради това доводът не може да бъде приет.
 (114)
 Поради липсата на други коментари относно микроикономическите показатели останалите заключения, формулирани в съображения 135 — 151 от регламента за временните мерки, се потвърждават.
